ગાંધીનગરમાં જમીન વિકાસ નિગમની ઓફિસમાં સર્ચ કરી અર્ધો કરોડની રકમ કબજે કર્યા પછી ‘મોટા માથા’ એવા અધિકારીઓ ઉપર ACBએ પસ્તાળ પાડી છે. MD કનૈયાલાલ દેત્રોજા પકડાયા પછી 43 દિવસથી ભાગતા ફરતા ફરતા ફિલ્ડ ઓફિસર એમ.કે. દેસાઈને ACBએ પકડી પાડ્યો છે. ACBએ જણાવ્યું કે, દેસાઈના લોકરની તપાસ કરતાં તેમાંથી 75 લાખના દાગીના મળી આવ્યાં છે. આ ઉપરાંત તેમના પત્નીના નામે ખરીદાયેલા ત્રણ પ્લોટ અંગે પણ તપાસ હાથ ધરાઈ છે. આગામી દિવસોમાં અપ્રમાણસર મિલકતનો કેસ દાખલ થવાની સંભાવના વ્યક્ત થઈ રહી છે. જ્યારે, એમ.કે. દેસાઈ પકડાતાં ગુજરાતની ઓફિસોમાંથી આવતાં આયોજનપૂર્વકની તોડબાજીનો ખુલાસો થવાની આશા પણ ACB વ્યક્ત કરે છે.